bar
        
         (enhet for trykk)
Store norske leksikon,Realfag,Fysikk,Mål og vekt
Bar er en enhet for trykk i væsker og gasser. Enheten er avledet av CGS-enheten barye (dyn/cm2) og satt lik 106 barye.
SI-enheten for trykk er pascal (Pa), men bar er inntil videre godkjent for bruk sammen med SI-enheter. Bar er en praktisk enhet for måling av atmosfæretrykk, og blir i særlig grad brukt innen oseanografi, meteorologi og luftfart. 1 bar = 106 barye = 105 pascal Sammenlignet med trykkenhetene teknisk atmosfære (at), standard atmosfære (atm), torr (tilsvarer mmHg – millimeter kvikksølv) og pounds per square inch (psi) er: 1 bar = 1,0197 at = 0,98692 atm = 750,06 torr = 14,50377 psi Enheten bar er med andre ord tilnærmet lik lufttrykket ved jordoverflaten.Bar brukes ofte sammen med SI-prefikser som megabar (Mbar), kilobar (kbar), desibar (dbar) og millibar (mbar). I litteraturen forekommer det at b blir brukt som symbol for bar og mb for millibar, men disse symbolene er ikke godkjent i SI-systemet, og må derfor frarådes. Dessuten kan symbolet b forveksles med symbolet for arealenheten barn.Den avledede enheten millibar ble tidligere brukt som internasjonal enhet for lufttrykk. Nå har Den meteorologiske verdensorganisasjonen (WMO) bestemt at enheten skal være hektopascal (hPa): 1 millibar (mbar) = 1 hektopascal (hPa) Absolutt og relativt trykk Av og til er det behov for å angi om oppgitt trykk er absolutt eller bare relativt, det vil si om trykket er målt i forhold til omgivelsene (atmosfæretrykk). Dette gjøres for eksempel som: bar(a) – der (a) angir absolutt trykk bar(g) – der (g) angir relativt trykk (målt, engelsk :gauged)  En slik notasjon er ikke standardisert og bør derfor erstattes med en fyldigere presisering, som for eksempel ved å skrive «et målt trykk på 0,9 bar». Les mer i Store norske leksikon trykk hektopascal SI-systemet